Up-117/96
Datum: 1999-05-25T00:00:00.000+02:00
ecli: ECLI:SI:USRS:1999:Up.117.96
vrsta: drugi akti
zadeva: ustavna pritožba
objavljeno: Neobjavljeno | 25.05.1999
dokument: US19493
akt: Ustavna pritožba družbe H.-L. Ges.m.b.H. & Co. KG zoper sklep Višjega sodišča v Celju št. Cp 13/96 z dne 15. 2. 1996 v zvezi s sklepom Okrajnega sodišča v Celju št. I.I 1915/95 z dne 22. 11. 1995
resitev: zavrženje
izrek: Ustavna pritožba družbe H.-L. Ges.m.b.H. & Co. KG zoper sklep Višjega sodišča v Celju v zvezi s sklepom Okrajnega sodišča v Celju se zavrže.

Pritožnica sama nosi svoje stroške postopka.
stavek: S tem, ko je z ustavno pritožbo izpodbijana sklepa razveljavilo že Vrhovno sodišče, pravni interes pritožnice za nadaljevanje postopka z ustavno pritožbo ni več podan.
odlocitev: sklep
geslo: Izkazani pravni interes kot procesni pogoj za vložitev ustavne pritožbe.

Pravni interes, prenehanje (Vrhovno sodišče razveljavilo izpodbijani sklep med postopkom z ustavno pritožbo).
podlaga: Zakon o Ustavnem sodišču (ZUstS), 34., 6. čl.
datum_vloge: 1996-04-29T22:00:00.000Z
datum_odlocitve: 1999-05-24T22:00:00.000Z

# Up-117/96

25. 5. 1999

S K L E P

Ustavno sodišče je v postopku za preizkus ustavne pritožbe družbe H.-L. Ges.m.b.H & Co. KG, K., A., ki jo zastopa U. B., odvetnik v K. na seji senata dne 25. maja 1999

s k l e n i l o :

Ustavna pritožba družbe H.-L. Ges.m.b.H. & Co. KG zoper sklep Višjega sodišča v Celju št. Cp 13/96 z dne 15. 2. 1996 v zvezi s sklepom Okrajnega sodišča v Celju št. I.I 1915/95 z dne 22. 11. 1995, se zavrže.

Pritožnica sama nosi svoje stroške postopka.

## O b r a z l o ž i t e v

Ustavna pritožnica izpodbija sklep, s katerim je Višje sodišče zavrnilo njeno pritožbo zoper odločitev prvostopnega sodišča, da na podlagi izpiskov iz poslovnih knjig, ki jih je predložila, ne bo izdalo sklepa o izvršbi na podlagi verodostojne listine po določbah 21. člena Zakona o izvršilnem postopku (Uradni list SFRJ, št. 20/78 s spremembami).

Pritožnica navaja, da so ji bile s takšno odločitvijo kršene ustavne pravice iz 14., 22. in 33. člena Ustave. Izpodbijana odločitev pa naj bi nasprotovala tudi določbam 2., 8. in 13. člena Ustave. Predlaga, naj Ustavno sodišče izpodbijane drugostopne in prvostopne sklepe odpravi in vrne zadevo sodišču prve stopnje v novo odločanje. Podrejeno, za primer, da bi Ustavno sodišče ugotovilo, da so odločitve utemeljene z veljavnimi določbami pravnega reda Republike Slovenije, pa predlaga, naj Ustavno sodišče ugotovi protiustavnost takih določb.

Vsakdo lahko ob pogojih, ki jih določa Zakon o Ustavnem sodišču (Uradni list RS, št. 15/94 - v nadaljevanju: ZUstS), vloži ustavno pritožbo, če meni, da mu je bila s posamičnim aktom državnega organa, organa lokalne skupnosti ali nosilca javnih pooblastil kršena njegova človekova pravica ali temeljna svoboščina, pri tem pa mora izkazati tudi pravni interes.

Izkazati mora, da bo ugoditev njegovi zahtevi pomenila zanj določeno pravno korist, ki je brez tega ne bi mogel doseči.

Ustavno sodišče je v okviru postopka za preizkus ustavne pritožbe ugotovilo, da je Vrhovno sodišče v postopku za varstvo zakonitosti, začetem na zahtevo Državnega tožilstva Republike Slovenije, s sklepom št. II Ips 582/97 z dne 4. 6. 1998 razveljavilo izpodbijana sklepa in vrnilo zadevo sodišču prve stopnje v novo odločanje.

S tem, ko je z ustavno pritožbo izpodbijana sklepa razveljavilo že Vrhovno sodišče, pravni interes pritožnice za nadaljevanje postopka z ustavno pritožbo ni več podan.

Ker pravni interes pritožnika ne obstaja več, je Ustavno sodišče ustavno pritožbo zavrglo.

V postopku pred Ustavnim sodiščem nosi vsak udeleženec svoje stroške, če Ustavno sodišče ne odloči drugače (prvi odstavek 34. člena ZUstS). Za tako drugačno odločitev bi morali obstajati posebni razlogi, ki pa jih pritožnica ne navaja. Ustavno sodišče je zato odločilo, kot izhaja iz izreka.

Senat Ustavnega sodišča je sprejel ta sklep na podlagi 6. člena ZUstS v sestavi: predsednik senata dr. Lojze Ude ter člana Franc Testen in dr. Dragica Wedam - Lukić.

Predsednik senata:

dr. Lojze Ude